Hea Teada Maldiivi Vabariigis esineb terrorismioht. 2010. aasta juulis toimus mitmeid poliitilisi demonstratsioone. Vältige kõiki poliitilisi kogunemisi ja demonstratsioone!   Suurem osa turistidest peatub Maldiivi saartel olevates puhkekeskusest ning külastavad ainult pealinna Male't. Muud piirkonnad ei ole turistidele mõeldud ning neid ei ole soovitav külastada.  Narkootikumide omamise eest on ette nähtud karmid karistused.  Maldiivi Vabariik on islamiusuline riik. Islamimaades reisimisel tuleks eelnevalt tutvuda kohalike traditsioonide ja kommetega, eriti Ramadani ajal.  Maldiivi elanikke võivad solvata järgmised tooted ning nende omamine ei ole soovitav: pornograafilised materjalid, islamiusku solvavad trükised, sealiha ja alkohol.  Kilpkonnakilpide ja korallide väljavedu on keelatud.  Meditsiinilise abi saamise võimalused on piiratud.  Pealinnas on ainult kaks haiglat.  Elekter 230V 50 Hz.  Soovitame kindlasti ennast registreeida Välisministeeriumi kodulehel ning teha reisikindlustus.     Kui riigis ei ole Eesti Vabariigi saatkonda ega konsulaati või kui vajate abi peale tööaega, pöörduge lähimasse esimese Euroopa Liidu liikmesriigi esindusse või võtke ühendust välisministeeriumi valvekonsuli +372 53 01 9999 või valvesekretäriga +372 6 377 000.